**Ministru kabineta noteikumu „Par Latvijas Republikas valdības un Igaunijas Republikas valdības vienošanos par sadarbību jūras piesārņojuma negadījumu izraisīto seku novēršanā” projekta sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Piesārņojuma seku likvidēšanas jomā jūrā Latvija ir ratificējusi šādus starptautiskos līgumus, turpmāk – konvencijas:1990.gada Starptautisko konvenciju par gatavību, reaģēšanu un sadarbību naftas piesārņojuma gadījumā, turpmāk - OPRC konvencija, ratificēta 2000.gada 15.jūnijā. OPRC konvenciju ir ratificējušas 106 valstis.1992.gada Baltijas jūras reģiona jūras vides aizsardzības konvenciju, turpmāk - Helsinku konvencija, ratificēta 1994.gada 3.martā. Helsinku konvenciju ir ratificējušas visas Baltijas jūras piekrastes valstis.Abas konvencijas regulē valstu rīcību naftas radītā piesārņojuma negadījumā jūrā.OPRC konvencijas 10.pants nosaka – dalībvalstis cenšas noslēgt divpusējus un daudzpusējus līgumus par gatavību un reaģēšanu naftas piesārņojuma gadījumā.Helsinku konvencijas VII pielikuma „Rīcība piesārņojuma gadījumos” 2.noteikums nosaka – katra dalībvalsts sadarbībā ar citām dalībvalstīm sagatavos divpusējus un daudzpusējus plānus kopīgai reaģēšanai piesārņojuma negadījumos. Visas Latvijas Republikas kaimiņvalstis – Igaunijas Republika, Lietuvas Republika, Zviedrijas Karaliste un Krievijas Federācija savā starpā ir noslēgušas sadarbības vienošanās jūras piesārņojuma seku likvidēšanas jomā. Kopš 1990. gada 4. maija deklarācijas „Par Latvijas Republikas neatkarības atjaunošanu” pieņemšanas Latvija nav noslēgusi šāda veida sadarbības vienošanos ne ar vienu no kaimiņvalstīm.Lai novērstu radušos situāciju un īstenotu minētajās konvencijās noteikto, kā arī lai pildītu Helsinku komisijas (turpmāk – HELCOM) Baltijas jūras rīcības plānā, 2013.gada HELCOM Ministru deklarācijā un Eiropas Padomes 2009.gada 26.oktobrī apstiprinātā Eiropas Savienības stratēģijas Baltijas jūras reģionam Rīcības plāna jūras drošības prioritātē (*PA Safe*) noteikto, tika izstrādāts vienošanās projekts starp Latvijas Republikas valdību un Igaunijas Republikas valdību par sadarbību jūras piesārņojuma negadījumu izraisīto seku novēršanā (turpmāk – vienošanās) un Ministru kabineta noteikumu projekts.Tās mērķis ir attīstīt un paplašināt sadarbību ar Igaunijas Republiku jūras piesārņošanas seku novēršanas jomā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Latvijas Republikas Satversmes 115. pants paredz, ka valsts aizsargā ikviena tiesības dzīvot labvēlīgā vidē, sniedzot ziņas par vides stāvokli un rūpējoties par tās saglabāšanu un uzlabošanu. Nacionālo bruņoto spēku likuma 6.1pants nosaka, ka Nacionālie bruņotie spēki (Nacionālo bruņoto spēku Jūras spēku flotile) veic krasta apsardzi, koordinē un veic cilvēku meklēšanas un glābšanas darbus jūrā, likvidē jūrā notikušo avāriju sekas, piedalās ekoloģiskajā uzraudzībā un kuģošanas režīma ievērošanas kontrolē.Saskaņā ar Helsinku komisijas Starptautiskā projekta „Naftas un bīstamo vielu noplūdes risks Baltijas jūras apakšreģionos”, turpmāk – BRISK, (2009 – 2012) ietvaros veikto pētījumu naftas noplūdēm līdz 5 tūkst. tonnām risks Baltijas jūrā ir ar varbūtību reizi 4 gados un noplūdēm no 5-150 tūkst. tonnām - ar varbūtību reizi 26 gados. Katra valsts individuāli nav spējīga reaģēt uz šāda apjoma piesārņojumu jūrā, tāpēc Baltijas jūras reģiona valstis slēdz savstarpējās sadarbības vienošanās, lai kopīgiem spēkiem likvidētu piesārņojuma sekas. Nākotnē ir paredzēts noslēgt arī līdzīga satura divpusējas vienošanās ar Lietuvas Republiku un Zviedrijas Karalisti, lai nodrošinātu efektīvu starpvalstu sadarbību liela mēroga naftas piesārņojuma gadījumā jūrā atbilstoši Helsinku komisijas rekomendācijai 31/1 „Nacionālo spēju attīstība reaģēšanai uz naftas un citu bīstamo ķīmisko vielu noplūdi” un Helsinku komisijas reaģēšanas darba grupas 14.sanāksmes lēmumiem (lēmumu protokola §5.12 un 5.13).Savstarpēju palīdzību vienošanās puses sniedz pamatojoties uz kompetentās institūcijas pieprasījumu, kuru vienas puses kompetentā institūcija iesniedz otras puses kompetentajai institūcijai. Atbilstoši Ministru kabineta 2010.gada 21.maija rīkojumam Nr. 283 „Par Nacionālo gatavības plānu naftas, bīstamo vai kaitīgo vielu piesārņojuma gadījumā jūrā” par Latvijas kompetento institūciju noteikta Nacionālo bruņoto spēku Jūras spēku flotile, kura attiecīgi iekļauta vienošanās 3.pantā kā vienošanās kompetentā institūcija no Latvijas puses.Vienošanās ietvaros ar formulējumu „atbilstošs aprīkojums, kuģu un darbaspēka nodrošinājums, kas sagatavots reaģēšanai piekrastes ūdeņos un atklātā jūrā” lietots Helsinku konvencijas VII pielikuma 1.panta 1.sadaļas izpratnē. Minētā formulējuma interpretācija atrodama Helsinku komisijas rekomendācijā 31/1 „Nacionālo spēju attīstība reaģēšanai uz naftas un citu kaitīgo vielu noplūdi” un Starptautiskās Jūrlietu organizācijas Jūras vides aizsardzības komitejas (IMO MEPC) rezolūcijā 58/7. Jēdziens „minimālās formalitātes” vienošanās ietvaros lietots Helsinku komisijas rokasgrāmatas „Par sadarbību jūras piesārņojuma seku likvidācijā” 1.sējuma 8.nodaļas izpratnē. Minētajā rokasgrāmatā noteiktās formalitāšu procedūras izmantojamas veicot piesārņojuma likvidēšanas darbu vadību II un III darbības līmeņa gadījumā un šī norma Latvijas Republikas tiesību aktos nostiprināta ar Ministru kabineta 2010.gada 21.maija rīkojumu Nr.283 „Par Nacionālo gatavības plānu naftas, bīstamo vai kaitīgo vielu piesārņojuma gadījumiem jūrā” apstiprinātā plāna 42.4. apakšpunktā. Augstāk minētajā rokasgrāmatā noteiktās minimālo formalitāšu procedūras ietver virkni administratīvo un organizatorisko pasākumu, kas nodrošina netraucētu palīdzības sniegšanu citas valsts ūdeņos, reaģējot uz piesārņojuma negadījumiem jūrā, tai skaitā, valsts īpašumā esošu kā arī valsts nolīgtu tehnisko resursu (gaisa kuģu, kuģu, sauszemes transporta) un cilvēkresursu transporta pārrobežu kustību, muitas režīma atvieglojumus, atsevišķu nodokļu atbrīvojumu, darba drošības uz sauszemes prasības, tranzītu caur trešajām valstīm utml. |
| 3. | Projekta izstrādē iesaistītās institūcijas | Nacionālo bruņoto spēku Jūras spēku flotile,Valsts vides dienests, Igaunijas Iekšlietu ministrijas Migrācijas un robežpolitikas departaments. |
| 4. | Cita informācija | Ņemot vērā vienošanās piemērošanas apstākļus, finanšu līdzekļi, kas saistīti ar Vienošanās 7.pantā norādīto nosacījumu iestāšanos, netiek plānoti Aizsardzības ministrijas budžetā. Katrā konkrētā gadījumā jautājumu par izdevumu apmēru un to avotu lemj Ministru kabinetā**.** |

**II.- IV.sadaļa - nav attiecināms.**

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Nav. |
| 2. | Citas starptautiskās saistības | OPRC konvencijas 10.pants, kas nosaka - dalībvalstis cenšas noslēgt divpusējus un daudzpusējus līgumus par gatavību un reaģēšanu naftas piesārņojuma gadījumā.Helsinku konvencijas VII pielikuma „Rīcības piesārņojuma gadījumos” 2.noteikums, kas nosaka – katra dalībvalsts sadarbībā ar citām dalībvalstīm sagatavos divpusējus un daudzpusējus plānus kopīgai reaģēšanai piesārņojuma negadījumos. 2007.gadā pieņemtais HELCOM Baltijas jūras rīcības plāns paredz pasākumus efektīvai reaģētspējai jūras piesārņojuma negadījumu situācijās. 2013.gada 3.oktobrī apstiprinātā HELCOM Ministru deklarācija uzsver nepieciešamību īstenot starptautiskā projekta „Naftas un bīstamo vielu noplūdes risks Baltijas jūras apakšreģionos” BRISK (2009 – 2012) rekomendācijas un veikt citus pasākumus reaģētspējas un sadarbības veicināšanai. |
| 3. | Cita informācija | Eiropas Savienības Stratēģija Baltijas jūras reģionam (EP 2009.gada 26.oktobris) un rīcības plāns (prioritāte PA14), kas paredz pārrobežu sadarbību vides piesārņojuma novērtēšanā un novēršanā. Eiropas komisijas 2006.gada 22.decembra paziņojums „Sadarbība nejaušas vai apzinātas jūras piesārņošanas novēršanā laikposmā no 2007.gada”. |
|  **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | OPRC konvencijas 10.pants, kas nosaka - dalībvalstis cenšas noslēgt divpusējus un daudzpusējus līgumus par gatavību un reaģēšanu naftas piesārņojuma gadījumā.Helsinku konvencijas VII pielikuma 2.pants, kas nosaka – katra dalībvalsts sadarbībā ar citām dalībvalstīm sagatavos divpusējus un daudzpusējus plānus kopīgai reaģēšanai piesārņojuma negadījumos.  |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Saistības, kas izriet no konvencijām neuzliek par pienākumu valstīm slēgt šādas divpusējās vai daudzpusējās vienošanās, bet tās ir tiesības. | Starptautiskās saistības tiek izpildītas daļēji, jo līdzīga satura vienošanās var slēgt arī ar citām valstīm vai vairāku valstu starpā.Saskaņā ar Nacionālo bruņoto spēku likuma 6.1 panta pirmās daļas 4.punktu Nacionālie bruņotie spēki veic krasta apsardzi, koordinē un veic cilvēku meklēšanas un glābšanas darbus jūrā, likvidē jūrā notikušo avāriju sekas, piedalās ekoloģiskajā uzraudzībā un kuģošanas režīma ievērošanas kontrolē. |
| Iekļauj informāciju atbilstoši instrukcijas 58.1.apakšpunktā noteiktajam | Atbilstoši Vienošanās noteiktajai sadarbības kārtībai, pusei, kurai nepieciešama palīdzība jūras piesārņojuma negadījumā izraisīto seku likvidēšanai, informē otru pusi. Puse, kura varētu sniegt palīdzību iespēju robežās to sniedz. |  |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav pretrunā. |
| Cita informācija | Nav. |

 VI.sadaļa - nav attiecināms.

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Nacionālie bruņotie spēki (Jūras spēku flotile), Valsts vides dienests, Igaunijas Iekšlietu ministrijas Migrācijas un robežpolitikas departaments. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde notiks esošo pārvaldes funkciju ietvaros.Jaunu institūciju izveide nav paredzēta.Esošo institūciju likvidācija, reorganizācija nav paredzēta. |
| 3. | Cita informācija | Nav. |

Aizsardzības ministrs R.Vējonis

Vīza: valsts sekretārs J. Sārts

24.03.2014 15:25

1327

Ojārs Gerke

Nacionālo bruņoto spēku

Jūras spēku flotiles Krasta apsardzes dienesta

vides pārvaldības speciālists

Ojars.Gerke@mil.lv

Tālr.67082052, fakss:67353215

Sanita Belrus

Aizsardzības ministrijas Juridiskā departamenta

Privāto tiesību nodaļas vadītāja

Sanita.Belrus@mod.gov.lv

Tālt.67335063, fakss:7212307